EkBass/fiwiki-20250220-pages-articles huggingface dataset:
Jane Lubchenco

Jane Lubchenco (s. 4. joulukuuta 1947) on yhdysvaltalainen ympäristötutkija ja meriekologi. Hänen tutkimusalueitaan ovat ympäristön ja ihmisten hyvinvoinnin, luonnon monimuotoisuuden, ilmastonmuutoksen sekä valtamerten ja planeetan kestävän käytön vuorovaikutus. Hänellä on ollut myös merkittäviä tehtäviä valtionhallinnossa. Barack Obaman kaudella 2009–2013 hän toimi NOAA:n ylijohtajana ja valtameristä ja ilmakehästä vastaavana kauppaministerinä. Helmikuussa 2021 presidentti Joe Biden nimitti hänet ilmasto- ja ympäristöasioiden apulaisjohtajaksi Valkoisen talon tiede- ja teknologiapolitiikan toimistoon. Lubchenco on väitellyt tohtoriksi Harvardin yliopistossa vuonna 1975 ekologian alalta. Kandiopintonsa hän teki biologiasta Coloradossa, ja maisterivaiheessa hän siirtyi Washingtonin yliopistoon. Hän jatkoi Harvardissa apulaisprofessorina kaksi vuotta, ja siirtyi sitten osa- aikaiseksi urapolkuprofessoriksi Oregoniin, missä hänellä on ollut vakinainen professuuri vuodesta 1988. Hän on ollut siitä vapaalla osallistuessaan valtionhallinnon johtotehtäviin. Omassa tutkimustyössään Lubchenco on erikoistunut vuorovesivyöhykkeen kallionkolojen elinyhteisöihin. Hän on myös tehnyt yhteiskunnallisesti merkittävää työtä arvioidessaan ihmisen vaikutusta maapallon ekosysteemeihin ja laskemalla luonnon palvelujen taloudellista arvoa. Lubchencon saamia monia palkintoja ovat muun muassa "nerojen palkinnoksi" kutsuttu MacArthur Fellowship vuonna 1993 ja yli 20 kunniatohtoriutta tai vastaavaa huomionosoitusta. Vuonna 2002 Discover-lehti arvioi Lubchencon yhdeksi 50 tärkeimmästä tieteen parissa toimivasta naisesta. == Lähteet == Luokka:Yhdysvaltalaiset geotieteilijät Luokka:Vuonna 1947 syntyneet Luokka:Elävät henkilöt
Pseudomembranoottinen koliitti

Pseudomembranoottinen koliitti (Colitis pseudomembranacea) on paksunsuolen tulehduksellinen tila, joka on iatrogeeninen eli hoidosta johtuva. Sitä tavataan erityisesti normaaliflooraan kuuluvan mutta antibiooteille vastustuskykyisen Clostridium difficile -bakteerin aiheuttamana, ja se voi levitä myös ohutsuolen limakalvoihin. Bakteeri erittää toksiineja, jotka vahingoittavat limakalvojen solurakennetta. Oireena on veriripuli ja potilaan kunnon heikkeneminen. Hoitona voidaan käyttää toisenlaisia antibiootteja, joille bakteeri ei ole vastustuskykyinen. Näitä ovat fidaksomiini, vankomysiini ja metronidatsoli. Myös ulosteensiirto voi tulla kyseeseen. == Lähteet == == Aiheesta muualla == * Mayo Clinic: Pseudomembranous colitis * Cleveland Clinic: Pseudomembranous Colitis * Kyoto Encyclopedia of Genes and Genomes (KEGG, Disease): Pseudomembranous colitis Luokka:Ruoansulatuselinten sairaudet
Tân Sơn Nhứtin lento-onnettomuus

Tân Sơn Nhứtin lento-onnettomuus tapahtui 4. huhtikuuta 1975 Etelä- Vietnamissa, kun hätälaskua yrittänyt Lockheed C-5A Galaxy putosi maahan. Koneessa olleista 314 ihmisestä 138 kuoli. Kyseessä oli ensimmäinen Yhdysvaltain operaatio Babyliftin lento, jonka tarkoitus oli evakuoida vietnamilaisia orpolapsia. == Tapahtumat == Onnettomuuskone oli ensimmäinen vapaa kone, johon voitiin päästää ihmisiä. Koneen kyytiin lähti noin 250 pikkulasta, minkä lisäksi mukana oli hoitajia ja vapaaehtoistyöntekijöitä. Kone lähti ilmatutkikohdasta kello 16.03. Noin 12 minuuttia lähdön jälkeen koneen peräluukun lukot pettivät noin 7 000 metrin korkeudessa, minkä seurauksena rahtiluukku ja osa rampista irtosi koneesta. Kapteeni Malonen kertoman mukaan kyseessä oli tyypillinen paineen lasku, ja miehistö päätti tehdä hätälaskun niin nopeasti kuin mahdollista. Koneen sivuperäsin ja kallistussiivekkeet eivät enää toimineet, joten miehistö joutui käyttämään moottoreita koneen ohjaamiseen. He pukivat happinaamarit ylleen ja lähettivät hätäkutsun ilmatukikohtaan. Trimmit oli asetettu ennen onnettomuutta siten, että kone pysyisi tasaisena 260 solmun nopeudessa; pienemmällä nopeudella kone laskisi ja suuremmalla taas nousisi. Samaan aikaan matkustamossa ollut lääkintämiehistö valmisti koneessa olleita lapsia mahdolliseen pakkolaskuun ja hoiti niitä, jotka loukkaantuivat oven irrotessa. Kun kone oli yhdeksän kilometrin päässä kiitotiestä, miehistö laski laskutelineet. Tämän seurauksena nopeus laski vain noin 230 solmuun ja kone alkoi menettää korkeutta noin 1 200 metriä minuutissa. Miehistö nosti koneen nokkaa asettamalla täydet tehot moottoreihin, minkä jälkeen ne vedettiin tyhjäkäynnille. Koneen nopeus oli noin 269 solmua, kun se osui maahan ensimmäisen kerran noin kolmen kilometrin päässä kiitotiestä. Kolmensadan metrin jälkeen kone nousi uudestaan ilmaan, lensi yli 820 metriä, minkä jälkeen kone osui jälleen maahan hajoten neljään osaan ja liukuen 365 metriä. == Onnettomuuden syy == Onnettomuuden syyksy epäillään sitä, että peräluukun lukkoja ei ollut kiinnitetty oikein. Huoltotietojen mukaan joistakin lukoista oli otettu varaosia, ja ne eivät enää pysyneet kiinni. Toinen huoltoryhmä tutki koneen, sillä kone oli pakko saada toimimaan. Lukkoja ei kuitenkaan tutkittu. Korkeuden aiheuttamat paine-erot saivat lukot irtoamaan. == Huomautukset == *Usean lähteen mukaan ihmisiä oli matkustajia oli 328 ja kuolonuhreja 155. Myös muut luvut vaihtelevat, kuten koneessa olleiden lapsien määrä. == Lähteet == Luokka:Vuoden 1975 lento- onnettomuudet Luokka:Vietnamin historia
Lynn Williams

Lynn Williams (s. 21. toukokuuta 1993) on yhdysvaltalainen jalkapalloilija. Hän edustaa NWSL-liigassa pelaavaa NJ/NY Gothamia ja Yhdysvaltain naisten jalkapallomaajoukkuetta. Hänen pelipaikkansa on hyökkääjä. Williams pelasi maajoukkueen kanssa vuoden 2023 naisten maailmanmestaruuskilpailuissa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1993 syntyneet Luokka:Elävät henkilöt
Anna Ehrnrooth

Anna Ehrnrooth (o.s. Anna-Kristina van Gilse van der Pals, s. 31. maaliskuuta 1944 Lohja) on suomenruotsalainen sairaanhoidon opettaja ja valtiotieteiden kandidaatti, joka toimi johtotehtävissä ruotsinkielisessä sairaanhoito- oppilaitoksessa Helsingissä sekä 1980-ja 1990-luvulla ruotsinkielisen marttajärjestön Finlands svenska marthaförbundin puheenjohtajana. Järjestöön kuului tuolloin noin 14 000 jäsentä. Ehrnrooth varttui Laakspohjan kartanossa Lohjalla Adalbert van der Palsin tyttärenä. Hän valmistui ylihoitajaksi 1978 ja sairaanhoidon opettajaksi 1979. Valtiotieteen kandidaatin tutkinnon hän suoritti aikuisiällä vuonna 1993 Åbo Akademissa. ==Lähteet== Luokka:Suomalaiset järjestöjohtajat Luokka:Suomalaiset opettajat Luokka:Vuonna 1944 syntyneet Luokka:Elävät henkilöt
Alyssa Thompson

Alyssa Thompson (s. 7. marraskuuta 2004) on yhdysvaltalainen jalkapalloilija. Hän edustaa NWSL-liigassa pelaavaa Angel Cityä ja Yhdysvaltain naisten jalkapallomaajoukkuetta. Hänen pelipaikkansa on hyökkääjä. Thompson pelasi kaksi vuotta lukiojoukkueessaan Harvard-Westlakessa, jossa hän teki 48 maalia ja 17 syöttöä. Thompson liittyi Angel Cityyn vuoden 2023 alussa ja oli nuorin koskaan NWSL-liigaan hankittu pelaaja. == Lähteet == Luokka:Yhdysvaltalaiset jalkapalloilijat Luokka:Vuonna 2004 syntyneet Luokka:Elävät henkilöt
Nauhapyrstötyranni

Nauhapyrstötyranni (Colonia colonus) on tyranneihin kuuluva lintulaji. Lajia tavataan Keski- ja Etelä-Amerikassa. ==Koko ja ulkonäkö== Nauhapyrstötyranni kasvaa 17–29 cm pitkäksi ja pyrstön osuus pituudesta on 8–12 cm. Koiraat ovat naaraita kookkaampia ja niiden pidentyneet keskimmäiset pyrstösulat ovat pidempiä. Sukupuolet eroavat hieman toisistaan ulkonäöltään. Nauhapyrstötyrannikoiraan päälaki ja niska ovat harmaat. Otsasta niskaan kulkee valkoinen raita. Muutoin koiras on musta lukuun ottamatta selästä perään kulkevaa harmaata raitaa. Naaraslintu on vaaleampi ja harmaampi erityisesti vatsastaan. ==Levinneisyys ja elintavat== Nauhapyrstötyrannia tavataan Hondurasista Argentiinan pohjoisosiin ja Brasilian eteläosiin ja erilliseltä alueelta Venezuelan itäosista Brasilian koilliskärkeen. Lajin elinympäristöä ovat kosteat metsät, ja erityisesti niiden aukiot ja reunamaat. Lintu liikkuu yleensä pareittain. Nauhapyrstötyrannin ravintoa ovat lentävät hyönteiset. Se on kolopesijälintu. == Lähteet == Luokka:Tyrannit
Drahomíra

Drahomíra (tšk. Drahomíra ze Stodor); (n. 890 – n.935) oli Böömin hallitsijan Vratislav I:n vaimo. Hänen palkkaamansa salamurhaajat murhasivat Ludmila Böömiläisen Tetínin linnassa syyskuussa 921. Tšekin historiassa Drahomíra onkin usein nähty hyvän Ludmilan pahana vastapuolena. == Elämä == Drahomíra syntyi pakanallisen polabinslaavilaisen Stodora-heimon päällikön tyttäreksi luultavasti vuonna 890. Hän meni naimisiin Böömin hallitsija Vratislavin kanssa vuonna 906. Samassa yhteydessä Drahomíra kastettiin kristinuskoon. Pariskunta sai yhdessä tiettävästi kuusi lasta, joista kaksi oli poikia ja neljä tyttöjä. Pojista vanhempi hallitsi myöhemmin Böömiä nimellä Venceslaus I ja nuorempi nimellä Boleslav I. Puolisonsa kuoltua vuonna 921 Drahomíra ajautui anoppinsa Ludmilan kanssa konfliktiin, joka koski ensiksi alaikäisen Venceslauksen kasvatusta. Böömin aateliston päätöksellä Ludmila sai jatkaa tulevan kruununperijän pääasiallisena kasvattajana. Myöhemmin samana vuonna Böömin ulkopoliittinen liittolaisuus suhteessa saksalaisiin lähivaltioihin hajotti naisten välit pysyvästi. Drahomíra kannatti Böömin liittolaisuutta Saksin kanssa, kun Ludmila suosi vanhempaa suhdetta Baijeriin. Lopulta Drahomíra palkkasi Tunna- ja Gommon-nimiset palkkamurhaajat murhaamaan Ludmilan tämän majapaikassa Tetínin linnassa lähellä Prahaa. Legendan mukaan Ludmila kuristettiin kuoliaaksi 15. syyskuuta 921. Anoppinsa kuoleman jälkeen Drahomíra hallitsi Böömiä poikansa Venceslauksen sijaishallitsijana. Otettuaan vallan 925 Venceslaus karkotti äitinsä hovistaan ja mahdollisesti koko valtakunnasta. Taustalla oli tarinan mukaan juuri Drahomíran vastuu Ludmilan kuolemassa. Loppuelämänsä Drahomíra asui luultavasti Stará Boleslavissa. Drahomíra oli paikalla, kun Boleslav surmasi Venceslauksen 28. syyskuuta 935 ja kuului legendan mukaan Venceslaukselle uskollisiin joukkoihin. Tämän jälkeen Drahomíra katosi, ja hänet mahdollisesti yritettiin tappaa. Hänen kuolemastaan ei kuitenkaan ole tarkkaa tietoa. == Lähteet == Luokka:Böömiläiset henkilöt Luokka:Sijaishallitsijat Luokka:890-luvulla syntyneet Luokka:930-luvulla kuolleet
Ada Karlsson

Ada Karlsson (s. 24. kesäkuuta 2003) on suomalainen pesäpalloilija. Karlsson edustaa Superpesiksessä pelaavia Vaasan Mailattaria. Hänen kasvattajaseuransa on Vaasan Maila. Hän pelaa ulkokentällä kolmosvahtina ja sisäpelissä kotiuttajana. Karlsson on pelannut 47 Superpesiksen runkosarjan ottelua. Näissä otteluissa hän on lyönyt kolme kunnaria ja 54 tavallista juoksua, tuonut 12 juoksua ja kerännyt 106 kärkilyöntipistettä. Karlsson on pelannut kuusi Superpesiksen ylempien pudotuspelien ottelua. Näissä otteluissa hän on lyönyt kuusi tavallista juoksua ja kerännyt 12 kärkilyöntipistettä. Karlsson on pelannut kolme Superpesiksen alempien pudotuspelien ottelua. Näissä otteluissa hän on lyönyt kolme tavallista juoksua ja kerännyt seitsemän kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2003 syntyneet Luokka:Elävät henkilöt
San Ramon

San Ramón, myös San Ramon, tarkoittaa seuraavia: * San Ramón, vuonna 1775 vesille laskettu Espanjan laivaston linjalaiva * San Ramon, brasilialainen arabiankahvilaatu ==Paikkoja== *San Ramón, Costa Rica *San Ramón, Chile *San Ramon, Kalifornia, Yhdysvallat
Calpernia Addams

Calpernia Sarah Addams (s. 1971 Nashville, Tennessee) on yhdysvaltalainen transsukupuolisten oikeuksia ajava aktivisti ja näyttelijä. == Elämä ja ura == === Tausta ja sotilasura === Addams on transnainen. Hän varttui konservatiivisessa kristillisessä kodissa Nashvillessä. Hän sai varhaista esiintymiskokemusta soittamalla viululla bluegrasstyylistä gospelia kirkossa. Addams oli neljän vuoden ajan kenttälääkintään erikoistuneena sotilaana Yhdysvaltain laivastossa ja merijalkaväessä. Persianlahden sodan aikana hän palveli Jubailissa Saudi-Arabiassa. Addams asui myös Aleuteilla ja osallistui pelastustehtäviin Shemyan saarella China Eastern Airlinesin lennon 583 onnettomuuden (1993) jälkeen. Hän oli palveluksessa vuoteen 1993 saakka. === Myöhempi ura ja julkisuus === Vuonna 1999 Addamsin poikaystävä, armeijan palveluksessa ollut 21-vuotias Barry Winchell murhattiin. Murhaajaksi paljastui homovastainen sotilas Calvin Glover, joka tuomittiin elinkautiseen vankeuteen. Yhdysvaltain armeijan don’t ask, don’t tell -käytäntö otettiin murhan jälkeen uuden tarkastelun alaiseksi; lopulta se päätettiin kumota vuonna 2010. Addamsin ja Winchellin tarina oli aiheena elokuvassa Soldier's Girl (2003), joka toi huomattavaa näkyvyyttä transsukupuolisten asioille. Addamsin aktivismi on hänen omien sanojensa mukaan kummunnut oikeudenmukaisuuden hakemisesta Barry Winchellin murhan jälkimainingeissa. Vuonna 2002 Addams julkaisi kirjan Mark 947: A Life Shaped By God, Gender and Force of Will. Hän toimi National LGBTQ Task Forcen hallituksessa ja sai sen Leadership Awardin vuonna 2003. Addams esiintyi elokuvassa Transamerica ja toimi siinä toisen näyttelijän, Felicity Huffmanin neuvonantajana transnaisen roolin suorittamisessa. Hän on tehnyt esiintymisiä monissa televisiosarjoissa. Addams on Andrea Jamesin kanssa johtanut Deep Stealth Productions -yhtiötä. == Lähteet == Luokka:Yhdysvaltalaiset näyttelijät Luokka:Yhdysvaltalaiset ihmisoikeusaktivistit Luokka:Yhdysvaltalaiset kirjailijat Luokka:Vuonna 1971 syntyneet Luokka:Elävät henkilöt
Arkkitehtitoimisto HKP

Arkkitehtitoimisto HKP (aiemmin Hyvämäki-Karhunen-Parkkinen) on suomalainen arkkitehtitoimisto. Sen perustivat Eero Hyvämäki, Jukka Karhunen ja Risto Parkkinen vuonna 1968. Nykyisen nimensä se sai vuonna 2002, kun Hyvämäki ja Parkkinen jäivät eläkkeelle ja luovuttivat suunnitteluvastuun nuoremmalle sukupolvelle. Toimistolle myönnettiin Rakennustaiteen valtionpalkinto vuonna 2003. Suomen lisäksi HKP on suunnitellut kohteita Saksaan yhteistyössä saksalaisen Architekturbüro P+R:n kanssa. == Valikoituja töitä == * Saarijärven seurakuntatalo, v. 1968 * Kajaanin hallintokeskus, v. 1976 * Kampin metroasema, Helsinki, kilpailu 1971, v. 1983 * Varkauden kaupunginkirjasto, v. 1985 * Kontulan asemakeskus ja Kontulan terveysasema, Helsinki, v. 1987–1988 * Suonenjoen kaupunginkirjasto, v. 1991 * Kauppakeskus Itäkeskuksen laajennus, Helsinki, yhteistyö muiden toimistojen kanssa, v. 1992 * Oopperatalo, Helsinki, kilpailu 1975–1977, v. 1993. * Itäkeskuksen uimahalli, Helsinki, v. 1993 * Keskusrikospoliisin toimitalo, Vantaa, v. 1994 * Keuruun kaupunginkirjasto, v. 1999 * Scandic Simonkenttä, Helsinki, v. 2000 * Viikin yliopistollinen eläinsairaala, Helsinki, v. 2006 * Kauppakeskus Entresse, Espoo, v. 2008 * Kauppakeskus Willa, Hyvinkää, v. 2012 * Niittykummun, Urheilupuiston ja Matinkylän metroasemat, Espoo, v. 2017 * Helsinki-Vantaan lentoaseman T2-terminaalin muutostyöt, Vantaa, v. 2022 == Lähteet == Luokka:Suomalaiset arkkitehtitoimistot Luokka:Helsinkiläiset yritykset
Savannah DeMelo

Savannah DeMelo (s. 26. maaliskuuta 1998) on yhdysvaltalainen jalkapalloilija, joka edustaa NWSL-liigassa pelaavaa Racing Louisvilleä ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja. Hän edusti maajoukkuetta vuoden 2023 naisten maailmanmestaruuskilpailuissa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1998 syntyneet Luokka:Elävät henkilöt
Alana Cook

Alana Cook (s. 11. huhtikuuta 1997) on yhdysvaltalainen jalkapalloilija. Hän edustaa NWSL-liigassa pelaavaa Seattle Reigniä ja Yhdysvaltain naisten jalkapallomaajoukkuetta. Hänen pelipaikkansa on puolustaja. Hän edusti maajoukkuetta vuoden 2023 naisten maailmanmestaruuskilpailuissa. == Lähteet == Luokka:Yhdysvaltalaiset jalkapalloilijat Luokka:Vuonna 1997 syntyneet Luokka:Elävät henkilöt
Civil War (elokuva)

Civil War on vuonna 2024 ensi-iltansa saanut brittiläis-yhdysvaltalainen dystoopinen toimintatrilleri, jonka on ohjannut ja käsikirjoittanut Alex Garland. Sen pääosia esittävät Kirsten Dunst, Wagner Moura, Cailee Spaeny, Stephen McKinley Henderson ja Nick Offerman. Elokuva seuraa joukkoa journalisteja, jotka matkaavat Yhdysvaltojen halki maan toisen sisällissodan aikana. Elokuvan tuotti A24. Elokuvan kokonaisbudjetti oli 50 miljoonaa dollaria, mikä tekee siitä A24:n tähän mennessä kalleimman elokuvan. Yksi sen rahoittajista oli Timo Argillanderin ja Tanu-Matti Tuomisen perustama suomalainen sijoitusyhtiö IPR.VC. Civil War sai maailmanensi-iltansa South by Southwest -tapahtumassa 14. maaliskuuta 2024. Suomen-ensi-iltansa se saa 19. huhtikuuta 2024. Elokuva sai positiivisen vastaanoton kriitikoilta, jotka kehuivat eritysesti Kirsten Dunstin roolisuoritusta sekä Garlandin ohjauksellisia valintoja, kuten käsivarakuvausta. Elokuva sai myös sekä ylistystä, että kritiikkiä sen poliittisista teemoista, kuten demokratian jakautuminen ja kasvava poliittinen polarisoituminen. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2024 yhdysvaltalaiset elokuvat Luokka:Vuoden 2024 brittiläiset elokuvat Luokka:Yhdysvaltalaiset toimintaelokuvat Luokka:Brittiläiset toimintaelokuvat Luokka:Dystopiaelokuvat Luokka:Eeppiset elokuvat Luokka:Alex Garlandin käsikirjoittamat elokuvat Luokka:IMAX-elokuvat Luokka:A24:n elokuvat
Andi Sullivan

Andi Sullivan (s. 20. joulukuuta 1995) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja. Hän edusti maajoukkuetta vuoden 2023 naisten maailmanmestaruuskilpailuissa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1995 syntyneet Luokka:Elävät henkilöt
Casey Murphy

Casey Murphy (s. 25. huhtikuuta 1996) on yhdysvaltalainen jalkapalloilija. Hän edustaa NWSL-liigassa pelaavaa North Carolina Couragea ja Yhdysvaltain naisten jalkapallomaajoukkuetta. Hänen pelipaikkansa on maalivahti. Hän edusti maajoukkuetta vuoden 2023 naisten maailmanmestaruuskilpailuissa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1996 syntyneet Luokka:Elävät henkilöt
Aubrey Kingsbury

Aubrey Kingsbury (s. 20. marraskuuta 1991) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä ja Yhdysvaltain naisten jalkapallomaajoukkuetta. Hänen pelipaikkansa on maalivahti. Hän edusti maajoukkuetta vuoden 2023 naisten maailmanmestaruuskilpailuissa. == Lähteet == Luokka:Yhdysvaltalaiset jalkapalloilijat Luokka:Vuonna 1991 syntyneet Luokka:Elävät henkilöt
Crawley

Crawley on asukkaan kaupunki ja kaupunkipiiri (borough) West Sussexin kreivikunnassa Kaakkois-Englannissa. Se sijaitsee 44 kilometriä Lontoon keskustasta etelään ja luetaan Lontoon metropolialueeseen. Sen pohjoisosissa sijaitsee Lontoon toiseksi suurin lentoasema Gatwick. Kaupunkipiirin alueella ei ole yhtään kuntaa (unparished area). == Historia == pienoiskuva|vasen|Pyhän Nikolauksen kirkon vanhimmat osat rakensivat saksit. Crawleyn nimi tulee muinaisenglannista ja tarkoittaa ’variksia kuhisevaa aukiota’. Kaupungin nykyinen alue jakautui aikaisemmin kolmeen seurakuntaan: Ifield, Crawley ja Worth (osittain). Crawleyn kylä mainitaan ensimmäisen kerran kirjallisissa lähteissa vuonna 1203, kun se sai oikeuden pitää markkinat kerran viikossa. Kylän asukasluku kasvoi hitaasti mutta tasaisesti seuraavien 400 vuoden ajan sen ympäristössä harjoitetun raudanvalmistuksen ansiosta. Raudantuotanto lisääntyi voimakkaasti etenkin 1500-luvulla masuunin keksimisen jälkeen. Kymmenen kilometrin säteellä Crawleysta toimi enimmillään kaksikymmentä rautaruukkia, mutta tuotanto hiipui kokonaan 1700-luvun loppuun mennessä.Harris, s. 14. Kun Brighton alkoi kasvaa nopeasti 1700-luvun lopulla, Lontoosta rakennettiin sinne suorempi tie, jota pitkin alkoi liikennöidä säännöllisesti hevosvaunuja. Koska Crawley sijaitsi reitin puolivälissä, sinne perustettiin useita majataloja matkustajia varten. Rautatien saavuttua Crawleyyn 1840-luvulla vaunuliikenne hiljentyi ja kaupungin väestö alkoi kasvaa nopeasti. Vuonna 1891 valmistui Gatwickin laukkarata, jossa Grand National järjestettiin ensimmäisen maailmansodan ajan. Sotien välisenä aikana entisten aateliskartanoiden maita vapautui asuntorakentamiseen ja niille rakennettiin 900 uutta taloa. Gatwickiin avattiin 1930-luvulla lentokenttä, jonka kuninkaalliset ilmavoimat otti käyttöönsä toisen maailmansodan aikana. Sodan jälkeen lentokenttää laajennettiin Gatwickin lentoasemaksi, jonka kuningatar vihki käyttöön kesäkuussa 1958. Crawley valittiin 9. tammikuuta 1947 yhdeksi ”uusista kaupungeista” (), joihin parlamentti halusi ohjata Lontoon nopeasti kasvavaa väestöä. Hankkeen myötä Crawleyyn liitettiin Three Bridgesin ja Ifieldin kylät. Kaupungin keskustan ympärille suunniteltiin yhdeksän kylämäistä asuinaluetta ja teollisuusalue. Kaikille asuinalueille tuli oma aluekeskuksensa, johon rakennettiin liikkeitä, koulu, kirkko, monitoimitalo ja pubi. 1960-luvun alkuun mennessä Crawleyssa oli jo asukasta ja kymmenen asuinaluetta. 1980-luvulla sen rajoja laajennettiin ulottumaan M23-moottoritielle idässä ja Ifield Westin alueelle lännessä. Vuoteen 2019 mennessä kaupungissa oli asukasta ja neljätoista asuinaluetta ja siitä oli kasvanut suurin kaupunkialue West Sussexin sisäosissa. == Lähteet == * === Viitteet === Luokka:Asutut paikat West Sussexissa Luokka:Englannin kaupungit Luokka:West Sussexin hallinnolliset alueet Luokka:Englannin hallintopiirit
Choi Yu-jin

Choi Yu-jin (, s. 12. elokuuta 1996), tunnetaan lyhyesti nimellä Yujin, on eteläkorealainen laulaja ja tanssija. Hän kuului yhtyeeseen CLC ja tuli valituksi Kep1er-yhtyeeseen Girls Planet 999 -ohjelmassa. Hänen ensiesiintymisensä näyttelijänä oli Naver TV -palvelussa julkaistussa draamassa Nightmare Teacher pienessä sivuroolissa. == Lähteet == == Aiheesta muualla == * * MyDramalist-sivustolla * HanCinema-sivustolla Luokka:Eteläkorealaiset laulajat Luokka:Vuonna 1996 syntyneet Luokka:Elävät henkilöt
Jane Campbell

Jane Campbell (s. 17. helmikuuta 1995) on yhdysvaltalainen jalkapalloilija, joka edustaa NWSL-liigassa pelaavaa Houston Dashia ja Yhdysvaltain naisten jalkapallomaajoukkuetta. Hänen pelipaikkansa on maalivahti. Hän on pituudeltaan 175-senttimetrinen. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Vuonna 1995 syntyneet Luokka:Elävät henkilöt
Emily Fox

Emily Fox (s. 5. heinäkuuta 1998) on yhdysvaltalainen jalkapalloilija. Hän edustaa FA WSL-liigassa pelaavaa Arsenalia ja Yhdysvaltain naisten jalkapallomaajoukkuetta. Hänen pelipaikkansa on puolustaja. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1998 syntyneet Luokka:Elävät henkilöt
Casey Krueger

Casey Krueger (s. 23. elokuuta 1990) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä. Hän on edustanut myös Yhdysvaltain naisten jalkapallomaajoukkuetta. Hän on pelipaikaltaan puolustaja. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Carmen Tyson-Thomas

Carmen Tyson-Thomas (s. 10. tammikuuta 1991 Philadelphia) on yhdysvaltalainen koripalloilija, pelipaikaltaan laitahyökkääjä. Hän on pituudeltaan 175-senttimetrinen. Hän edustaa Suomen Korisliigassa helsinkiläisseura Torpan Poikia. Brown edusti Yhdysvaltain yliopistosarjoissa kausina 2009–2013 Syracusen yliopiston Orange-joukkuetta. Hän on pelannut ulkomailla Sloveniassa, Chilessä, Islannissa, Australiassa, Mosambikissa ja vuodesta 2021 alkaen Suomessa. Hän edusti kaudella 2021–2022 Korisliigassa Tapiolan Honkaa. Hänen ottelukohtaiset keskiarvonsa tuolla kaudella olivat 23,3 pistettä, 14,0 levypalloa ja 2,3 syöttöä. Hän oli ykkönen koko liigan piste- ja levypallotilastossa. Kaudella 2022–2023 hän teki Espoo Basket Teamissa ottelua kohden 26,5 pistettä, otti 12,5 levypalloa ja antoi 4,2 koriin johtanutta syöttöä. Hän otti yhtä ottelua kohden 3,4 riistoa ja sijoittui toiseksi liigan piste- ja riisto- sekä kolmanneksi levypallotilastossa. Kaudella 2023–2024 Tyson-Thomas edustaa Torpan Poikia. == Lähteet == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Jenna Nighswonger

Jenna Nighswonger (s. 28. marraskuuta 2000) on yhdysvaltalainen jalkapalloilija. Hän edustaa NWSL-liigassa pelaavaa NJ/NY Gothamia ja Yhdysvaltain naisten maajoukkuetta. Hänen pelipaikkansa on puolustaja. Nighswonger pelasi useissa Yhdysvaltain nuorisomaajoukkueissa. Hän pelasi naisten maajoukkueessa ensimmäisen kerran joulukuussa 2023 Kiinaa vastaan. Hän teki CONCACAF Gold Cupissa 2024 yhden maalin alkulohko-ottelussa Dominikaanista tasavaltaa vastaan rangaistuspotkusta ja yhden maalin puolivälieräottelussa Kolumbiaa vastaan. Yhdysvallat voitti Gold Cupin ja Nighswonger pelasi vielä välierässä mutta ei enää loppuottelussa. == Lähteet == == Aiheesta muualla == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 2000 syntyneet Luokka:Elävät henkilöt
Korbin Albert

Korbin Albert (s. 13. lokakuuta 2003) on yhdysvaltalainen jalkapalloilija. Hän edustaa Division 1 Fémininessa pelaavaa Paris Saint-Germainia ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 2003 syntyneet Luokka:Elävät henkilöt
Gustavo Puerta

Gustavo Adolfo Puerta Molano (s. 23. heinäkuuta 2003 La Victoria) on kolumbialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa Bayer Leverkusenia. La Victoriassa Valle del Caucassa syntynyt Puerta aloitti jalkapallon Talentos Gustavo Victoria Deportes -koulussa Tuluassa. Hän pelasi myös amatöörijoukkue Supercampeonesissa 10–16-vuotiaana. Puerta siirtyi Kolumbian toisella sarjatasolla pelaavaan Bogotáan vuonna 2021. Tammikuussa 2023 hän siirtyi Saksan Bundesliigan Bayer Leverkuseniin mutta aloitti lainalla 2. Bundesliigan Nürnbergissä, jossa hän ei puolen vuoden aikana päässyt kertaakaan kentälle. Kaudella 2023–2024 Leverkusen voitti sekä Bundesiigan että Saksan cupin mutta Puerta pelasi vain muutamia minuutteja seitsemässä liigaottelussa ja jäi cupissakin vaihtopelaajaksi. Eurooppa-liigassa Leverkusen ylsi loppuotteluun ja Puerta pelasi kolme alkulohko-ottelua, joista kaksi avauskokoonpanossa. Puerta on pelannut Kolumbian alle 19- ja alle 20-vuotiaiden maajoukkueissa. Hän oli Kolumbian joukkueen kapteeni alle 20-vuotiaiden MM-kilpailuissa 2023. Hän pelasi turnauksessa viisi ottelua Kolumbian edetessä puolivälieriin ja teki maalin alkulohko-ottelussa Israelia vastaan. == Lähteet == Luokka:Kolumbialaiset jalkapalloilijat Luokka:Vuonna 2003 syntyneet Luokka:Elävät henkilöt
Olivia Moultrie

Olivia Moultrie (s. 17. syyskuuta 2005) on yhdysvaltalainen jalkapalloilija. Hän edustaa NWSL-liigassa pelaavaa Portland Thornsia ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja. == Lähteet == Luokka:Yhdysvaltalaiset jalkapalloilijat Luokka:Vuonna 2005 syntyneet Luokka:Elävät henkilöt
Sam Coffey

Sam Coffey (s. 31. joulukuuta 1998) on yhdysvaltalainen jalkapalloilija. Hän edustaa NWSL-liigassa pelaavaa Portland Thornsia ja Yhdysvaltain naisten jalkapallomaajoukkuetta. Hänen pelipaikkansa on keskikenttäpelaaja. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 1998 syntyneet Luokka:Elävät henkilöt
IImar’I Thomas

IImar’I Thomas (s. 23. lokakuuta 2000 Oakland) on yhdysvaltalainen koripalloilija, pelipaikaltaan laitahyökkääjä. Hän on pituudeltaan noin 180-senttimetrinen. Hän edustaa Suomen Korisliigassa helsinkiläisseura Torpan Poikia. Thomas edusti Yhdysvaltain yliopistosarjoissa kausilla 2017–2021 Cincinnatin yliopiston Bearcats-joukkuetta ja kaudella 2021–2022 Kalifornian yliopiston UCLA Bruinsia. Hän siirtyi vuonna 2022 Suomen Korisliigassa pelaavaan Torpan Poikiin. Hänen tilastolukemansa ottelua kohden kaudella 2022–2023 olivat 26,8 pistettä, 8,2 levypalloa ja 3,1 koriin johtanutta syöttöä. Hän oli koko liigan pistetilaston ykkönen. Kaudella 2023–2024 Thomas pelaa edelleen Torpan Pojissa. Hänet on molemmilla kausilla valittu liigassa kertaalleen kuukauden pelaajaksi. == Lähteet == Luokka:Yhdysvaltalaiset koripalloilijat Luokka:Vuonna 2000 syntyneet Luokka:Elävät henkilöt
Piper Kelly

Piper Kelly (s. 3. lokakuuta 1999 Indianapolis, Indiana, Yhdysvallat) on yhdysvaltalainen nopeuskiipeilijä. Hän osallistuu Pariisin 2024 kesäolympialaisiin. Kellyn olkapää meni osittain sijoiltaan vuonna 2019, mutta hän päätti kuitenkin kilpailla Kiipeilyn maailmanmestaruuskilpailuissa samana vuonna. Hän joutui lopettamaan suorituksensa olkapäänsä takia. Hän kävi leikkauksessa koronaviruspandemian aikoihin ja vietti seuraavat kaksi vuotta toipumisessa. == Lähteet == Luokka:Yhdysvaltalaiset kiipeilijät Luokka:Vuonna 1999 syntyneet Luokka:Elävät henkilöt
Marie-Yasmine Alidou

Marie-Yasmine Alidou (s. 28. huhtikuuta 1995 Montréal, Quebec, Kanada) on kanadalainen jalkapalloilija. Hän edustaa SL Benfican naisten joukkuetta ja Kanadan naisten jalkapallomaajoukkuetta. Hänen pelipaikkansa on keskikenttäpelaaja. Alidou varttui urheilullisissa merkeissä, sillä hän osallistui jalkapallon lisäksi koripalloon, maastojuoksuun ja yleisurheiluun. Hän liittyi Kanadan maajoukkueeseen 26-vuotiaana helmikuussa 2022. == Lähteet == Luokka:Kanadalaiset jalkapalloilijat Luokka:Vuonna 1995 syntyneet Luokka:Elävät henkilöt
María Sánchez

María Sánchez (s. 20. helmikuuta 1996 American Falls, Idaho) on meksikolainen jalkapalloilija. Hän edustaa NWSL-liigassa pelaavaa Houston Dashia ja Meksikon naisten jalkapallomaajoukkuetta. Hänen pelipaikkansa on hyökkääjä. Hän on tehnyt huhtikuuhun 2024 mennessä Houston Dashissa 4 maalia ja 7 syöttöä. == Lähteet == Luokka:Meksikolaiset jalkapalloilijat Luokka:Vuonna 1996 syntyneet Luokka:Elävät henkilöt
Gulfstream Aerospace

Gulfstream Aerospace Corporation on yhdysvaltalainen lentokonevalmistaja, joka tunnetaan suunnittelemistaan ja valmistamistaan liikelentokoneista. Yhtiö on General Dynamicsin omistuksessa. == Historia == Gulfstream sai alkunsa 1950-luvun lopulla, kun Grumman Aircraft Engineering Company kehitti potkuriturbiinikäyttöistä liikelentokonetta. Se sai nimekseen Grumman Gulfstream I. Gulf Stream tarkoittaa Golfvirtaa. Liikelentokoneosasto erotettiin omaksi yhtiökseen, Gulfstreamiksi, jonka tilat siirrettiin Savannahiin Georgiaan. Vuonna 1978 American Jet Industries osti Gulfstreamin, joka sai nimekseen Gulfstream American. 1980-luvun alussa nimi vaihtui Gulfstream Aerospace Corporationiksi, ja siitä tuli vuonna 1985 Fortune 500 -yhtiö. Puolustusteollisuusyhtiö General Dynamics osti Gulfstreamin 1990-luvun lopulla. 2000-luvulla Gulfstream on yksi maailman johtavia ja edistyksellisimpien liikesuihkukoneiden valmistajia. Koneita on yksityisten käyttäjien lisäksi paljon myös valtiollisessa käytössä ja modifioituina sotilastehtäviin. == Tuotteet == === Nykyinen liikesuihkukonemallisto === * Gulfstream G280 * Gulfstream G400 * Gulfstream G500 * Gulfstream G600 * Gulfstream G650 * Gulfstream G650ER * Gulfstream G700 * Gulfstream G800 === Historialliset mallisarjat === Suluissa valmistusvuodet. * Grumman Gulfstream I (1959–1969) * Grumman Gulfstream II (1967–1980) * Gulfstream III (1979–1986) * Gulfstream IV/G300/G400 (1985–2018) * Gulfstream G100/IAI Astra SPX (1985–2017) * Gulfstream G200/IAI Galaxy (1997–2011) === Prototyypit/muut suunnitelmat === Suluissa ensimmäisen lennon vuosi. * Gulfstream American Hustler (1978) * Gulfstream Peregrine 600 (1981) * Gulfstream Peregrine (1983) * Suhoi-Gulfstream S-21 (peruttu) * Gulfstream X-54 (suunnittelussa) == Lähteet == == Aiheesta muualla == Luokka:Yhdysvaltalaiset lentokonevalmistajat Luokka:General Dynamics
Simi Awujo

Simi Awujo (s. 23. syyskuuta 2003 Atlanta, Georgia, Yhdysvallat) on kanadalainen jalkapalloilija. Hän edustaa Kanadan naisten jalkapallomaajoukkuetta. Hänen pelipaikkansa on keskikenttäpelaaja. Ennen nykyistä maajoukkueuraansa Awujo pelasi Yhdysvalloissa nuorisotasolla, kunnes otti itselleen Kanadan kansalaisuuden. Hän liittyi 18-vuotiaana Kanadan alle 20-vuotiaiden maajoukkueeseen ja edusti Kanadaa alle 20-vuotiaiden naisten maailmanmestaruuskilpailuissa Costa Ricassa vuonna 2022. == Lähteet == Luokka:Kanadalaiset jalkapalloilijat Luokka:Vuonna 2003 syntyneet Luokka:Elävät henkilöt
Gabrielle Carle

Gabrielle Carle (s. 12. lokakuuta 1998 Quebec, Quebec, Kanada) on kanadalainen jalkapalloilija. Hän edustaa NWSL-liigassa pelaavaa Washington Spiritiä ja Kanadan naisten jalkapallomaajoukkuetta. Hänen pelipaikkansa on puolustaja. Carle voitti Kanadan kanssa kultaa Tokion kesäolympialaisista vuonna 2021 ja edusti Kanadaa naisten maailmanmestaruuskilpailuissa vuonna 2019. == Lähteet == Luokka:Kanadalaiset jalkapalloilijat Luokka:Kanadalaiset olympiavoittajat Luokka:Vuonna 1998 syntyneet Luokka:Elävät henkilöt
Vanessa Gilles

Vanessa Gilles (s. 11. maaliskuuta 1996 Châteauguay, Quebec, Kanada) on kanadalainen jalkapalloilija. Hän edustaa Olympique Lyonnaisin naisten joukkuetta ja Kanadan naisten jalkapallomaajoukkuetta. Hänen pelipaikkansa on puolustaja. Gillesin perhe lensi Kiinan Shanghaista Kanadaan ennen hänen syntymäänsä. Hänen kunniakseen nimettiin Ottawaan Vanessa Gilles Park -puisto vuonna 2021. Gilles voitti Kanadan kanssa kultaa Tokion kesäolympialaisista vuonna 2021. == Lähteet == Luokka:Kanadalaiset jalkapalloilijat Luokka:Kanadalaiset olympiavoittajat Luokka:Vuonna 1996 syntyneet Luokka:Elävät henkilöt
Clarissa Larisey

Clarissa Larisey (s. 2. heinäkuuta 1999 Ottawa, Ontario, Kanada) on kanadalainen jalkapalloilija. Hän edustaa ruotsalaista BK Häckeniä ja Kanadan naisten jalkapallomaajoukkuetta. Hänen pelipaikkansa on hyökkääjä. Larisey liittyi maajoukkueeseen syyskuussa 2022. Hän teki ensimmäisen kansainvälisen maalinsa ottalussa Kanadalle lokakuussa. == Lähteet == Luokka:Kanadalaiset jalkapalloilijat Luokka:Vuonna 1999 syntyneet Luokka:Elävät henkilöt
Varisella

Varisella () on kunta Italiassa Piemonten alueella sijaitsevassa Torinon metropolikaupungissa.Varisella Sapere.it Varisella Enciclopedia Treccani Varisella Turismo Torino Vuoden 2023 alussa kunnassa oli arviolta 311 asukasta. ==Lähteet== ==Aiheesta muualla== Luokka:Torinon metropolikaupungin kunnat
Lysianne Proulx

Lysianne Proulx (s. 17. huhtikuuta 1999 Longueuil, Quebec, Kanada) on kanadalainen jalkapalloilija. Hän edustaa NWSL-liigassa pelaavaa Bay FC:tä ja Kanadan naisten jalkapallomaajoukkuetta. Hänen pelipaikkansa on maalivahti. Proulx edusti Kanadaa alle 17-vuotiaiden naisten maailmanmestaruuskilpailuissa Costa Ricassa vuonna 2014. Lisäksi hän edusti Kanadaa useissa alle 20-vuotiaiden turnauksissa. == Lähteet == Luokka:Kanadalaiset jalkapalloilijat Luokka:Vuonna 1999 syntyneet Luokka:Elävät henkilöt
Emma Regan

Emma Regan (s. 28. tammikuuta 2000 Vancouver, Brittiläinen Kolumbia, Kanada) on kanadalainen jalkapalloilija. Hän edustaa tanskalaista HB Køgeä ja Kanadan naisten jalkapallomaajoukkuetta. Hänen pelipaikkansa on keskikenttäpelaaja. Reganin molemmat vanhemat ovat syntyneet Vancouverissa. Hän on edustanut Kanadaa useissa alle 20-vuotiaiden naisten mestaruuskilpailuissa. == Lähteet == Luokka:Kanadalaiset jalkapalloilijat Luokka:Vuonna 2000 syntyneet Luokka:Elävät henkilöt
Jade Rose

Jade Rose (s. 12. helmikuuta 2003 Markham, Ontario, Kanada) on kanadalainen jalkapalloilija. Hän edustaa Kanadan naisten jalkapallomaajoukkuetta. Hänen pelipaikkansa on puolustaja. Rose edusti Kanadaa alle 20-vuotiaiden naisten maailmanmestaruuskilpailuissa Costa Ricassa vuonna 2022. == Lähteet == Luokka:Kanadalaiset jalkapalloilijat Luokka:Vuonna 2003 syntyneet Luokka:Elävät henkilöt
Bianca St-Georges

Bianca St-Georges (s. 28. heinäkuuta 1997 Saint-Charles-Borromée, Quebec, kanada) on kanadalainen jalkapalloilija. Hän edustaa NWSL-liigassa pelaavaa North Carolina Couragea ja Kanadan naisten jalkapallomaajoukkuetta. Hänen pelipaikkansa on puolustaja. == Lähteet == Luokka:Kanadalaiset jalkapalloilijat Luokka:Vuonna 1997 syntyneet Luokka:Elävät henkilöt
Jan van Oldenbarneveld

Jan van Oldenbarneveld (14. syyskuuta 1547 Amersfoort – 13. toukokuuta 1619 Haag) oli alankomaalainen valtiomies ja Rotterdamin pormestari. Hän toimi Alankomaiden käskynhaltija Morits Oranialaisen neuvonantajana vuosina 1586 – 1618, mutta menetti Morits Oranialaisen luottamuksen uskontoon liittyvän erimielisyyden vuoksi, joutui oikeuden eteen maanpetoksesta syytettynä ja tuomittiin mestattavaksi. == Lähteet == Luokka:Alankomaalaiset poliitikot Luokka:Pormestarit Luokka:Teloitetut Luokka:Vuonna 1547 syntyneet Luokka:Vuonna 1619 kuolleet
Evelyne Viens

Evelyne Viens (s. 6. helmikuuta 1997 L'Ancienne-Lorette, Quebec, Kanada) on kanadalainen jalkapalloilija. Hän edustaa AS Romaa ja Kanadan naisten jalkapallomaajoukkuetta. Hänen pelipaikkansa on hyökkääjä. Viens voitti Kanadan kanssa kultaa Tokion kesäolympialaisista vuonna 2021. == Lähteet == Luokka:Kanadalaiset jalkapalloilijat Luokka:Kanadalaiset olympiavoittajat Luokka:Vuonna 1997 syntyneet Luokka:Elävät henkilöt
Widmann

Widmann on muun muassa seuraavien henkilöiden sukunimi: * Ellen Widmann (1894−1985), sveitsiläinen näyttelijä * Joseph Victor Widmann (1842–1911), sveitsiläinen runoilija * Jörg Widmann (s. 1973), saksalainen säveltäjä, klarinetisti ja kapellimestari
Henna Halme

Henna Halme (s. 1994) on suomalainen ravivalmentaja. Hän pitää talliaan Suomen pääradalla Vermossa. Kouvolasta kotoisin oleva Halme on urallaan hän ohjastanut hieman yli 1300 lähtöä ja voittanut niistä 134 (maaliskuun loppuun 2024 mennessä). Hän edusti Suomea vuoden 2017 kokelasohjastajien EM -kilpailuissa. Halme on palkittu vuoden ravinaisena 2015 Hänen isänsä on Tuhannen voiton klubiin kuuluva Teemu Okkolin. Ennen oman ravitallin perustamista Halme työskenteli silloisen puolisonsa Veijo Heiskasen tallilla. == Lähteet == Luokka:Suomalaiset raviohjastajat Luokka:Vuonna 1994 syntyneet Luokka:Elävät henkilöt Luokka:Suomalaiset ravivalmentajat
Wiedemann

Wiedemann on muun muassa seuraavien henkilöiden nimi: * Alfred Wiedemann (1856–1936), saksalainen egyptologi, Gustav Heinrich Wiedemannin poika * Eilhard Wiedemann (1852–1928), saksalainen fyysikko, Gustav Heinrich Wiedemannin poika * Ferdinand Johan Wiedemann (1805–1887), saksalais- ruotsalaissyntyinen kielitieteilijä, joka tutki suomalais-ugrilaisia kieliä * Gustav Heinrich Wiedemann (1826–1899), saksalainen fyysikko * Hans-Rudolf Wiedemann (1915–2006), saksalainen lastenlääkäri
Tour métallique de Fourvière

Tour metallique de Fourvière on Lyonissa Ranskassa sijaitseva Eiffel-tornia muistuttava rakennus, joka on Lyonin korkein torni. Rakennus on listattu Unescon maailmanperintökohteeksi. == Lähteet == Luokka:Lyonin rakennukset ja rakennelmat
Kerolin

Kerolin Nicoli Israel Ferraz (s. 17. marraskuuta 1999), joka tunnetaan yleensä niemellä Kerolin, on brasilialainen jalkapalloilija. Hän edustaa NWSL-liigassa pelaavaa North Carolina Couragea ja Brasilian naisten jalkapallomaajoukkuetta. Hänen pelipaikkansa on hyökkääjä. == Lähteet == == Aiheesta muualla == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1999 syntyneet Luokka:Elävät henkilöt
Bruninha

Bruna Santos Nhaia (s. 16. kesäkuuta 2002), joka tunnetaan yleensä nimellä Bruninha, on brasilialainen jalkapalloilija. Hän edustaa NWSL-liigassa pelaavaa NJ/NY Gothamia ja Brasilian naisten jalkapallomaajoukkuetta. Hänen pelipaikkansa on puolustaja. == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 2002 syntyneet Luokka:Elävät henkilöt
Adriana Leal da Silva

Adriana Leal da Silva (s. 17. marraskuuta 1996), joka tunnetaan yleensä vain nimellä Adriana, on brasilialainen jalkapalloilija. Hän edustaa NWSL-liigassa pelaavaa Orlando Prideä ja Brasilian naisten jalkapallomaajoukkuetta. Hänen pelipaikkansa on hyökkääjä. == Lähteet == == Aiheesta muualla == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1996 syntyneet Luokka:Elävät henkilöt
Duda Sampaio

Maria Eduarda Ferreira Sampaio (s. 18. toukokuuta 2001), joka tunnetaan yleisesti vain nimellä Duda Sampaio, on brasilialainen jalkapalloilija. Hän edustaa Corinthiansin naisten joukkuetta ja Brasilian naisten jalkapallomaajoukkuetta. Hänen pelipaikkansa on hyökkääjä. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 2001 syntyneet Luokka:Elävät henkilöt
Dee Wallace

Deanna ”Dee” Wallace (os. Bowers; s. 14. joulukuuta 1948 Kansas City, Kansas) on yhdysvaltalainen näyttelijä. Hänet tunnetaan parhaiten roolistaan tieteiselokuvassa E.T. (1982) sekä rooleistaan lukuisissa kauhuelokuvissa, joihin lukeutuu muun muassa Yön silmät (1977), Ulvonta (1981), Cujo – kauhun silmät (1983) ja Critters – keskiyön nakertajat (1986). Wallace on esiintynyt myös muun muassa elokuvissa 10 – nainen kuin unelma (1979), Salainen ihailija (1985), Kummituskupla (1996) ja The House of the Devil (2009) sekä televisiosarjoissa Starsky ja Hutch (1977), The Twilight Zone (1985), Murhasta tuli totta (1989, 1991), Enkelin kosketus (1997), Greyn anatomia (2007), Kovan onnen kundi (2007) ja Konttori (2011). Wallace on myös julkinen puhuja sekä self help -kirjailija, ja hän on kirjoittanut kolme kirjaa, jonka lisäksi hänellä on oma radioshow, jossa hän puhuu itsensä kehittämisestä. == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1948 syntyneet Luokka:Elävät henkilöt
Gabi Nunes

Gabriela ”Gabi” Nunes da Silva (s. 10. maaliskuuta 1997 São Paulo, São Paulo) on brasilialainen jalkapalloilija. Hän edustaa espanjalaista Levantea ja Brasilian naisten jalkapallomaajoukkuetta. Hänen pelipaikkansa on hyökkääjä. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1997 syntyneet Luokka:Elävät henkilöt
Lelê

Letícia Izidoro Lima da Silva (s. 13. elokuuta 1994 Rio de Janeiro), joka tunnetaan yleisesti vain nimellä Lelê, on brasilialainen jalkapalloilija. Hän edustaa Corinthiansin naisten joukkuetta ja Brasilian naisten jalkapallomaajoukkuetta. Hänen pelipaikkansa on maalivahti. == Lähteet == Luokka:Brasilialaiset jalkapalloilijat Luokka:Vuonna 1994 syntyneet Luokka:Elävät henkilöt
Gustav Heinrich Wiedemann

Gustav Heinrich Wiedemann (1826–1899) oli saksalainen fyysikko. Hän tuli fysiikan professoriksi Baselin yliopistoon 1854, Braunschweigin teknilliseen korkeakouluun 1863, vastaavaan virkaan Karlsruhen teknilliseen korkeakouluun 1866 ja sen jälkeen Leipzigin yliopistoon ensin 1871 fysikaalisen kemian professoriksi ja sitten 1887 fysiikan professoriksi.Wiedemann, Gustav Heinrich Tietosanakirja. Osa 10, palstat 1140–1141. Tietosanakirja-osakeyhtiö 1919 Wiedemann teki tärkeimmän tieteellisen työnsä sähköopin ja magnetismin alalla. Hän keksi muun muassa, että jos magneettikäämiin työnnetään läpinäkyvä kappale, valon polarisaatiotaso kiertyy siinä suhteessa virran voimakkuuteen. Wiedemann oli huolellisilla kokeilla määritellyt aikanaan jo melkein unohtuneen sähköendosmoosin lait. Hän teki havaintoja lämmön sekä mekaanisten vaikutusten, kuten kiertämisen, aiheuttamista ilmiöistä magneeteissa. Lisäksi hän teki kokeita magnetismin riippuvuudesta magnetisoivan virran voimakkuudesta ja magneettisauvan pituudesta, tutkimuksen sähköpurkauksista Geisslerin putkessa ja teki erityisesti havaintoja metallien lämmönjohtokyvystä. Wiedemann tuli tieteen piirissä tunnetuksi myös siksi, että hän vuodesta 1877 alkaen Johann Christian Poggendorffin jälkeen toimitti useana vuonna Saksan merkittävintä fysikaalista aikakauskirjaa Annalen der Physik und Chemie ("Weichmanns Annalen"). Tieteellisen sähköopin silloisesta kannasta Wiedemann antoi perusteellisen esityksen teoksessa Die Lehre von der Elektrizität (2. p. 1893–1898). ==Lähteet== ==Aiheesta muualla== Luokka:Saksalaiset fyysikot Luokka:Vuonna 1826 syntyneet Luokka:Vuonna 1899 kuolleet
Aline

Aline Milene de Lima (s. 8. huhtikuuta 1994 Belo Horizonte, Minas Gerais), joka tunnetaan myös nimellä Aline, on brasilialainen jalkapalloilija. Hän edustaa São Pauloa ja Brasilian naisten jalkapallomaajoukkuetta. Hänen pelipaikkansa on keskikenttäpelaaja. == Lähteet == Luokka:Brasilialaiset jalkapalloilijat Luokka:Vuonna 1994 syntyneet Luokka:Elävät henkilöt
Larsnes

Larsnes on taajama Sanden kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 0,6 neliökilometriä ja asukasluku 648 vuonna 2023. ==Lähteet== Luokka:Norjan taajamat Luokka:Sande
Yasmim

Yasmim Assis Ribeiro (s. 28. lokakuuta 1996) on brasilialainen jalkapalloilija. Hän edustaa Brasilian naisten jalkapallomaajoukkuetta. Hänen pelipaikkansa on puolustaja. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1996 syntyneet Luokka:Elävät henkilöt
Haugsbygda

Haugsbygda on taajama Sanden kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 299 vuonna 2023. ==Lähteet== Luokka:Norjan taajamat Luokka:Sande
Gjerde

Gjerde tai Gjerdsvika on taajama Sanden kunnassa Møren ja Romsdalin läänissä Norjassa. Taajaman pinta-ala on 0,3 neliökilometriä ja asukasluku 224 vuonna 2023. ==Lähteet== Luokka:Norjan taajamat Luokka:Sande
Sanden kirkko (Sande)

Sanden kirkko () on Sanden kunnassa Møren ja Romsdalin läänissä Norjassa sijaitseva puinen pitkäkirkko vuodelta 1880. ==Lähteet== ==Aiheesta muualla== Luokka:Norjan puukirkot kirkko
Gurskenin kirkko

Gurskenin kirkko () on Sanden kunnassa Møren ja Romsdalin läänissä Norjassa sijaitseva puinen pitkäkirkko vuodelta 1919. ==Lähteet== ==Aiheesta muualla== Luokka:Norjan puukirkot Luokka:Sande
Salwan Momika

Salwan Momika (arab.سلوان صباح ماثيو موميكا; syyr.ܡ ܫܡ ܤܐܡ ܫܒܐ ܡܕ݁ܡܳܝ) (23. kesäkuuta 1986 Bagdida, Irak – 29. tammikuuta 2025 Södertälje, Ruotsi) oli irakinassyrialainen aktivisti ja islamin kriitikko. Hän tuli tunnetuksi vuonna 2023 siitä, että poltti Koraanin julkisesti useaan otteeseen. Hänet ammuttiin suorassa Tiktok-lähetyksessä 29. tammikuuta 2025. Momika kuului ruotsidemokraatteihin, mutta puolue erotti hänet vuonna 2023 jäsenyydestään ja kritisoi Koraanien polttamisia muslimien provosoimiseksi. Polttamisista seurasi sekä Ruotsissa että muslimimaissa mellakointia, ja ne nostivat terrorismin uhkaa Ruotsissa. Ruotsille tuli diplomaattisia ongelmia muun muassa Natoon liittymisessä, kun Recep Tayyip Erdoğan uhkasi estää liittymisen. Momikaa vastaan nostettiin syyte kiihottamisesta kansanryhmää vastaan, mutta oikeudenkäynti oli hänen kuollessaan kesken. Momika syntyi assyrialaiseen kristittyyn perheeseen. Hän kuului Syyrian katoliseen kirkkoon. Momika opiskeli matkailu- ja hotellialaa. Mosulissa Momika oli liittynyt Iranin tukemaan puolisotilaalliseen mobilisointijoukkoon, kun Isis oli vallannut alueita Irakissa. Hän oli kutsunut itseään Pohjois-Irakin kristittyjen puolestapuhujaksi. Momika on videoillaan kertonut joutuneensa Irakissa vainon kohteeksi ja joutunut pakenemaan. Momikalle myönnettiin vuonna 2021 kolmen vuoden oleskelulupa Ruotsissa. Hänet oli tarkoitus karkottaa Ruotsista, mutta oleskelulupaa jatkettiin, koska hänen arveltiin voivan joutua kidutetuksi kotimaassaan. Momika ammuttiin asunnossa Södertäljessä 29. tammikuuta 2025. Momika teki ampumisen aikana suoraa lähetystä Tiktokiin. Ruotsin pääministeri Ulf Kristerssonin mukaan murhassa on ollut mahdollisesti yhteyksiä ”vieraaseen valtaan”. Ennen kuolemaa Momika oli aktiivinen sosiaalisessa mediassa ja järjesti säännöllisesti suoria lähetyksiä seuraajilleen. Momika oli naimisissa, ja hänellä oli kaksi lasta. == Lähteet == Luokka:Irakilaiset henkirikosten uhrit Luokka:Ateismiaktivistit Luokka:Islamin kriitikot Luokka:Vuonna 1986 syntyneet Luokka:Vuonna 2025 kuolleet
Tarciane

Tarciane Karen dos Santos de Lima (s. 27. toukokuuta 2003), joka tunnetaan myös nimellä Tarciane, on brasilialainen jalkapalloilija. Hän edustaa Corinthiansia ja Brasilian naisten jalkapallomaajoukkuetta. Hänen pelipaikkansa on puolustaja. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 2003 syntyneet Luokka:Elävät henkilöt